**,,Miért térdepelsz? Az Isten nincsen itt...,,** – szólt bölcsen valamikor Bánk bán. Véleményünk szerint szavai átfogják az egész művet, ezért tartjuk ezt a legfontosabb idézetnek.

 Elsősorban azért, mert érzékelteti a mű üzenetét, ami az, hogy nem szabad hagyjuk, hogy idegen uralmak irányítsanak és döntsenek felettünk. Annak ellenére, hogy Bánk szavait csupán Melindához intézi, kitűnik belőle az egész társadalommal való viszonya. Szavai által közvetve azt sugallja, hogy mi nem térdelünk le bárki előtt, a magyar nép sorsa legyen magyar ember kezében, aki velünk együtt borul térdre az Isten előtt.

 Ezek a szavak rávilágítanak Bánk bán tettének okára. A nép nem hajtja meg fejét a kiralynő előtt, gyűlölik őt zsarnokoskodása miatt. A kényszerhelyzetbe került Bánk nem akart meggondolatlanul cselekedni, végül népét és hazaszeretetét előtérbe helyezve döntött, és megölte Gertrudist. Itt is nagyon jól látható, hogy idegen uralmat nem fogadnak el a magyarok, mivel Gertrudisz nem volt magyar származású királynő. Endre király meghajolt az Isten előtt, nem volt önkényes uralkodó, ez tetteiben is meglátszott amikor nem ítélte bűnösnek Bánkot a királynő megöléséért. Bár a király kegyelmes volt Bánk bánhoz, saját erkölcsi ítéletei alól azonban ez mégsem mentette fel.

 Az idézetben Bánk bán feleségéhez szól, aki szörnyen szégyeli magát férje előtt, ezért térdel le. Érződik a férfi felsőbbrendűsége, ami napjainkban sem tűnt el, hiszen még nem jutott a magyar társadalom arra a szintre, hogy egyenlő félként kezelje a nőt. Továbbá Isten és az ember kapcsolatában is érzékelhető a hierarchia, mert Bánk bán kérdése mögött feltételeződik keresztény hozzáállás, mely azt mondja, hogy le kell térdeljünk és alázattal kell viszonyuljunk az Istenhez.

 Véleményünk szerint, mindezen érvek jelenlétében elmondhatjuk, hogy Bánk bán szavai ,,Miért térdepelsz? Az Isten nincsen itt...,, reprezentálják a mű fontosabb rezzenéseit, ezen túlmenően érvényesnek látjuk a jelenben is ezen szavak – és a mű – bölcs üzenetét.